PRIM'AWLA TAL-QORTI ĊIVILI Rikors Maħluf Nru: 455/2021 Rat ir-rikors maħluf imressaq fl-10 ta' Mejju, 2021; Rat id-digriet tagħha tal-11 ta' Mejju, 2021, li bis-saħħa tiegħu poġġiet din il-kawża għas-smigħ għat-18 ta' Ġunju, 2021; Rat in-nota tat-3 ta' Ġunju, 2021 iffirmata mill-avukata Stephanie Camilleri Nunns u minn Charlotte De Marco Fenech Vella, li biha ddikjaraw li l-kumpannija Healthmark Care Services Limited qiegħda ċċedi u tirrinunzja għall-atti ta' din il-kawża; Rat li Charlotte De Marco Fenech Vella ġiet awtorizzata tressaq u tiffirma din in-nota ta' ċessjoni skont riżoluzzjoni meħuda mill-bord tad-diretturi tal-kumpannija Għaldaqstant fid-dawl ta' din in-nota ta' ċessjoni u ta' dak imsemmi fl-artikoli 906(1) u 907 tal-Kap 12 tal-Liġijiet ta' Malta, il-Qorti qiegħda tieqaf milli tqis aktar din il- kawża u b'hekk tordna lir-reġistratur sabiex ineħħiha minn fuq il-lista tal-kawżi Digriet mogħti llum, nhar il-Ħamis, 3 ta' Ġunju, 2021. Imħallef Deputat Reġistratur